Toshkentda 13-raqamli tramvayning qatnov yo‘li qisqartiriladi

Toshkentda 13-raqamli tramvayning “Qo‘yliq markazi—TTZ” qatnov yo‘lini qisqartirish rejalashtirilmoqda, deb xabar beradi “Gazeta.uz” “Toshkent tramvayi” va “Toshshahartransxizmat” kompaniyalari ma’lumotiga tayanib.

Avgust oyidan ushbu yo‘nalishdagi tramvay Qo‘yliqdan “Toshkent” vokzaligacha (Shimoliy vokzal) qatnaydi. Mirzo Ulug‘bek ko‘chasidagi tramvay yo‘li olib tashlanadi.
Qisqartirilgan yo‘nalish bo‘ylab qatnash uchun 96-raqamli avtobusning qatnov yo‘li o‘zgartiriladi. Avtobus Uspenskiy nomidagi respublika ixtisoslashtirilgan musiqa akademik litseyidan vokzalgacha Sodiq Azimov, Amir Temur va Turkiston ko‘chalari orqali qatnaydi.